Source: http://www.ytn.fi/p3242.pdf
Timestamp: 2017-03-26 18:51:20+00:00
Document Index: 4466195

Matched Legal Cases: ['kko ', 'kko ', 'kko ', 'kko ', 'kko ', 'kko ']

Päivitetty: 09.01.2017 Ajankohtaista24.03.2017 YTN: Kaupan liitto haluaa sanella, ei sopiaYlemmät Toimihenkilöt YTN tarjosi Kaupan liitolle mahdollisuutta nykyaikaisen työehtosopimuksen solmimiseen kaupan alan ... Lue lisääYlemmät Toimihenkilöt YTN tarjosi Kaupan liitolle mahdollisuutta nykyaikaisen työehtosopimuksen solmimiseen kaupan alan ylemmille toimihenkilöille. Työantajaliitto ei halunnut istua neuvottelupöytään. YTN:n esittämä malli olisi edistänyt merkittävästi paikallista sopimista alan yrityksissä.- Paikallisen sopimisen lisääminen on työnantajan toivelistalla, mutta todellisuudessa tahtoa ei siihen näemmä olekaan, sanoo kaupan projektin vetäjä Ville-Veikko Rantamaula. - Ilman yhteistä raamia paikallista sopimista on mahdoton lisätä, kun yritystasolla työnantajalla ei ole kumppania, jonka kanssa sopia ylempien toimihenkilöiden asioista, Rantamaula muistuttaa.Ylemmät toimihenkilöt alalla ovat pian ilman minkäänlaista sopimusta, kun jatkossa he eivät ole edes taannoin irtisanottujen keskusjärjestösopimusten piirissä. Oma sopimus takaisi tälle avainryhmälle reilut työehdot. Alan muilla henkilöstöryhmillä on sopimukset. - Työaikoja ei noudateta asiantuntijoiden osalta ollenkaan, palkankorotuksia ei ole maksettu vuosiin isolle joukolle ja ylipäänsä työehtojen noudattaminen vaihtelee rajusti, luettelee Rantamaula. - Sopimuksen myötä näistä pitäisi neuvotella ja työantajaliiton kielteisyys on selvä merkki siitä, että sanelupolitiikalla halutaan jatkaa sopimisen sijaan, Rantamaula sanoo.- Vaikuttaa siltä, että Kaupan liitto allekirjoittaa EK:n pyrkimykset työehtosopimuskulttuurin romuttamisesta, puheenjohtaja Heikki Kauppi huomauttaa. - On syytä kysyä, aloitetaanko tämä ylemmistä toimihenkilöistä, minkä jälkeen vuorossa ovat muut henkilöstöryhmät, kysyy Kauppi.Kaupan liitto tarjosi sopimusneuvottelujen sijaan kumppanuutta tulevaisuushankkeessa. - Suhtaudumme erilaisiin työelämähankkeisiin myönteisesti, mutta niillä ei voi korvata työehtosopimusta, Kauppi sanoo.Heikki Kauppi, puheenjohtaja, YTNp. 040 504 1585Ville-Veikko Rantamaula, YTN kaupan projektin vetäjäp. 040 832 6682 ... Sulje22.03.2017 YTN Summit: Enston Miettinen hyödyntäisi luottamusmiehiä enemmänLuottamusmiesten rooli kiinnosti Ensto Oy:n hallituksen puheenjohtajaa ja EM Groupin omistajaa Marjo Miettistä väitöskir ... Lue lisääLuottamusmiesten rooli kiinnosti Ensto Oy:n hallituksen puheenjohtajaa ja EM Groupin omistajaa Marjo Miettistä väitöskirjaksi asti. Hän käyttäisi luottamusmiehiä myös kehittäjinä, ei vain ongelmissa. Miettinen kertoi väitöskirjansa tutkimustuloksista YTN Summit -tapahtumassa 17.3.Työnimellä "Luottamusmiehen identiteettiä etsimässä" kulkeva väitös valmistuu tänä vuonna Tampereen yliopiston kasvatustieteelliseen tiedekuntaan. Aihe on työnantajan tutkimaksi poikkeuksellinen. Miettinen
syttyi aiheelle yli kymmenen vuotta sitten Perheyritysten liiton puheenjohtajana, jolloin keskusteli usein SAK:n silloisen puheenjohtajan
Lauri Ihalaisen kanssa.- Keskustelumme loppuivat aina pohdintaan, mitä luottamusmiesjärjestelmälle voisi oikeasti tehdä, kun joissakin yhtiöissä se toimii ja toisissa ei, Miettinen kertoi.Miettinen haastatteli 28 luottamusmiestä, myös johtoa. Heti ensimmäinen puhui yhtä kyytiä kolme tuntia.Miettinen pisti merkille, että yrityksen pääsy tavoitteisiinsa on yhtä lailla tärkeää luottamusmiehille, ei vain johdolle. Luottamusmiehet ajattelevat asiaa henkilöstön kautta. - On ihan selvää, että jos yrityksellä menee hyvin, kaikilla siinä jollakin tavalla osallisilla menee hyvin. Yt-laissa myös hyvääMiettinen löysi paljon hyviä esimerkkejä siitä, mitä luottamusmiehet ovat saaneet aikaan oma-aloitteisuudellaan. Hän katsoi, että yritykset voisivat paljon enemmän hyödyntää luottamusmiesten tietomäärää eräänlaisina kehitysagentteina. Miettisen pitääkin ikävänä, jos yt-lakia käytetään vain irtisanomisiin. - Koettakaa te siellä työpaikoilla kääntää tätä. Yt-laissa on paljon hyvää, hän vetosi seminaarin luottamusväkeen. Luottamusmiehiltä odotetaan suuria. Miettinen ynnäsi aineistonsa perusteella, että hyvältä luottamusmieheltä odotetaan jopa 59:ää eri ominaisuutta; pitäisi olla karismaattinen, lain ja järjestyksen valvoja, yrityksen kehittäjä, kommunikaatiotaituri, sovittelija ja osaava yksilö.Väitöstyön tekijän keskeisiä johtoajatuksia on, että hyvä luottamusmies tuo yritykseen lisäarvoa ja osaamista, myös yhteisöllisyyttä. Se tarkoittaa jatkuvaa oppimista. Vuoropuhelun ja itsensä jatkuvan kehittämisen avulla rakentuu myös erinomainen identiteetti. - Juttu ei ole siinä, että te kehitätte itseänne, vaan miten teidän osaaminen saadaan yhteisön hyväksi, Miettinen korosti. Siten helpottuu myös työn siirto seuraajalle jouhevasti.Hän arvioi, ettei nuoremman polven osaaminen ole läheskään samalla tasolla kuin nyt eläkkeelle siirtyvillä luottamusmiehillä.Mitä ominaisuuksia Miettinen itse arvostaa eniten luottamusmiehissä? Samaistumiskykyä, suorapuheisuutta ja suoraselkäisyyttä, hän vastaa."Myös yhteistyökumppani"- Sisar todistaa ihanasti! kiitteli YTN:n puheenjohtaja Heikki Kauppi Miettisen ajatuksia. - Jos Suomen yritysjohto laajasti ottaen ajattelisi tuolla tavalla, ylemmillä toimihenkilöillä olisi paljon vähemmän ongelmia, Kauppi uskoo ja valittelee sitä, että pikemmin tietynlainen ammattiyhdistysvastaisuus tuntuu olevan johtajapolvelta toiselle periytyvää kulttuuria.Kaupin mukaan YTN:ssä toivotaan juuri sitä, että yrityksissä luottamusmiesjärjestelmä nähtäisiin nykyistä laajemmin.- Aika ajoin luottamusmies on yrityksissä neuvottelukumppani ja siten vastapuoli, mutta ehkä isomman osan ajan hän voisi olla yhteystyökumppani, josta voi olla aidosti hyötyä yrityksen johtamiselle, Kauppi pohtii.Kauppi sanoo arvostavansa luottamusmiestaidoista eniten substanssin hallintaa, kommunikaatiokykyä ja siihen liittyvää neuvottelutaitoa.Kuva: Kauppi ja Miettinen keskustelivat myös ajankohtaisesta työmarkkinatilanteestaTeknologiateollisuuden Miettinen ja YTN:n Kauppi: Mattilan kommentti outoElinkeinoelämän keskusliiton EK:n tuore puheenjohtaja Veli-Matti Mattila aiheutti ison kohun pitämällä Helsingin Sanomien haastattelussa suomalaisten palkkoja kilpailukyvyn kannalta 10-15 prosenttia liian korkeina.- Mattila ei puhunut spesifisti palkkojen alennuksesta vaan yleisestä kustannustasosta, mutta silti se oli hätkähdyttävä kommentti, jossa ei ollut pelisilmää, kommentoi Teknologiateollisuus ry:n hallituksessa istuva Ensto Oy:n hallituksen puheenjohtaja Marjo Miettinen. Hän kommentoi asiaa kysyttäessä YTN Summit -tapahtuman yhteydessä.Miettinen ihmetteli Mattilan ajoitusta herkässä tilanteessa.- Kun EK on juuri päättänyt, että he eivät neuvottele työehtosopimuksista, miksi he kuitenkin kommentoivat, Miettinen kysäisi.Myös YTN:n puheenjohtajan Heikki Kaupin mielestä Mattilan lausunto oli outo, kun EK oli juuri päättänyt, että työsuhdeasiat eivät kuulu sille.- Jos Mattilan puheesta pitää löytää jotakin hyvää, hän vaikutti rehelliseltä. Hän mitä ilmeisimmin ajattelee kuten sanoo.Kauppi ynnää sammakon jo toiseksi sarjassaan. Ensimmäisen liittyi paikalliseen sopimiseen. Mattilan viesti oli se, että jos työnantajan sopimusesitykset eivät miellytä, aina voi vaihtaa firmaa. Teksti: Eija Kallioniemi... Sulje21.03.2017 Millaista sopimusta tarjosimme Kaupan liitolle?Esitimme Kaupan liitolle 14.2. neuvotteluja alan ylempien toimihenkilöiden hyvinvointia ja tuottavuutta lisäävästä sopim ... Lue lisääEsitimme Kaupan liitolle 14.2. neuvotteluja alan ylempien toimihenkilöiden hyvinvointia ja tuottavuutta lisäävästä sopimuksesta. Työnantaja kieltäytyi 9.3. neuvotteluista, mutta tarjosi kumppanuutta tulevaisuushankkeesta. Tiedotteemme asiasta voit lukea täällä.Mitä tarjosimme?Neuvotteluesityksemme yhdistää alan työelämätarpeet ja asiantuntijatyön erityiskysymykset. Kollektiivinen sopimus edistäisi alalla merkittävästi myös paikallista sopimista. YTN:n esittämässä mallissa yritykset neuvottelisivat kaupan alan ylempien toimihenkilöiden työehdoista omista lähtökohdistaan. Esimerkiksi työ- ja loma-ajoista sekä ylitöiden korotusosista olisi mahdollista sopia toisin yritystasolla.Alla olevat kuvat kertovat esittämämme sopimuksen rakenteen, keskeiset sisällöt sekä esimerkkejä niistä asioista, joita yritystasolla olisi mallissamme mahdollista sopia. Lisätietoja antaa YTN kaupan projektin vetäjä Ville-Veikko Rantamaulaville-veikko.rantamaula(at)ytn.fi... Sulje20.03.2017 YTN Summit sparrasi vuorovaikutustaitojaKun 250 ihmistä kuuntelee hievahtamatta tuntikausia vinkkejä vuorovaikutukseen, voi puhua neuvottelutermein läpimurrosta ... Lue lisääKun 250 ihmistä kuuntelee hievahtamatta tuntikausia vinkkejä vuorovaikutukseen, voi puhua neuvottelutermein läpimurrosta. YTN Summit jakoi henkistä evästä neljättä kertaa.- Yllättävänkin laadukasta! Monesti tuntuu, että "joo, joo, onhan noita puheita kuultu ja nähty", summasi luottamusmies Mika Paukkeri YTN:n työelämäseminaarin Finlandia-talolla perjantaina. Kuva: Seminaari oli suunnattu luottamusmiehille, työsuojeluvaltuutetuille ja ylemmille toimihenkilöille.Henkisiä eväitä tarjoilivat yrittäjä ja luovuusammattilainen Saku Tuominen, muodostelmaluistelijoita valmentava Anu Oksanen, vuorovaikutuskouluttaja ja näyttelijä Outi Mäenpää sekä riitoja maailmalla sovitellut kansanedustaja Pekka Haavisto (vihr).Tuominen kielsi kuulijoita sössöttämästä. Hänen mukaansa sen lajimuodot tunnistaa selityksistä kuten "kyllä aika vaikeeta on", "täytyy miettiä" ja passiivimuotoisesta "jonkun pitäisi tehdä"."Hyvä palaute heti"Tuominen ei antaisi hyvää ja huonoa palautetta samassa lauseessa, koska silloin vain huono jää mieleen. Hyvän palautteen hän kehotti antamaan välittömästi, huonon korkeintaan kahden kesken.- Vaikeat paikat ovat niitä, joissa pitää olla läsnä, avoin ja kuunnella, Tuominen neuvoi.Anu Oksanen vastaa Helsingin Luistelijoiden menestyksekkäiden joukkueiden Marigold IceUnityn ja Musketeersin valmennuksesta. Luistelijoilla tulos syntyy yhdessä tekemisestä. - Vaalikaa ihmisten erilaisuutta ja sitä, että ymmärrystä löytyy erilaisille persoonille. Yhdessä pystytään saamaan upeita asioita aikaiseksi, Oksanen opasti.Outi Mäenpää pani pystyyn vuorovaikutusharjoituksia, joissa vierustoverin ehdotuksia oli vuoroin tuettava ja torjuttava - myös eleillä.Kuva: Outi Mäenpää osallisti yleisöä harjoituksillaTiukoissa olosuhteissa riitoja sovitellut Pekka Haavisto löysi kolmen sijasta 33 pointtia opittavaksi rauhan neuvottelemisesta. Yksi niistä on oikea ajoitus.- Neuvottele mieluummin liian aikaisin kuin liian myöhään; riita-asioissa huominen ei ole koskaan parempi, Haavisto suositteli.YTN Summit synnytti konkreettistakin tukea, mutta ehdotus tuli yllättävästä suunnasta. Luottamusmiesten osaamista ja roolia väitöskirjaansa tutkinut Enston hallituksen puheenjohtaja ja EM Groupin omistaja Marjo Miettinen toivoi luottamusmiesten saavan psykologista tukea yt-neuvottelujen paineisiin. Ehdotusta kannatettiin yleisöstä heti.Kuva: Marjo Miettinen puhui luottamusmiesten identiteetistä- Tämä juttu hoidetaan, YTN:n puheenjohtaja Heikki Kauppi otti kopin. Bransonin malli vetosiMyös Nordea Pankin neuvotteleva yhteyshenkilö Kalle Keihänen piti päivän annista.- Sain vahvistusta ideoilleni. Saku Tuominen kertoi, että liikemies Richard Branson ei koskaan anna kielteistä palautetta. Aion kokeilla sitä. Se saattaa toimia yllättävän hyvin, Keihänen suunnitteli. Parhaiten Keihäsen herättivät kuitenkin puheenjohtaja Kaupin kalvosulkeiset, joilla vedettiin mattoa alta väitteiltä Suomen joustamattomista työmarkkinoista. - Haluan nämä kalvot omaan kännykkääni, joita voin näyttää, kun joku lausuu näitä väitteitä, Keihänen sanoi. Tilaisuuden juontajaa, Ylen uutisankkuria Piia Pasasta, Keihänen kiitti siitä, että tämä "osasi eläytyä rooliinsa ja puhua kuin olisi talon porukkaa". Microsoft Mobilen luottamusmies Mika Paukkeri sai mielestään muutaman oivalluksen jyvän mukaansa.- Neuvottelutilanteissa tarvitsisi osata vielä enemmän, vaikka kokemusta on kertynyt. Itse en ole koskaan katsonut, että neuvotteluissa olisi kaksi eri puolta, vaan yhteinen tavoite, johon haluamme kaikki päästä, Paukkeri selvitti. Hänellä on takana 12 vuotta luottamusmiehenä.- Kun näissä tilaisuuksia käy ja juttelee ihmisten kanssa kokemusten kautta, kaikki antavat pieniä palasia oppia. Paukkerin lähitulevaisuuteen kuuluu uusien latujen etsintää, sillä Microsoft Mobilen tarina päättyy ensi kesänä. Paukkerille tilanne on valitettavan tuttu, sillä aiemmin lähti alta jo Salon yksikkö.Kuvat: Toimialatorilla jaettiin infoa eri sopimusalojen tilanteesta ja tavoitteista.Teksti: Eija Kallioniemi... Sulje17.03.2017 Ei menetetä huippuosaamista väsymykselleKaikki työnantajan käytettävissä oleva aika on luettava työajaksi työnteon ajasta ja paikasta riippumatta.Harvaa lakia r ... Lue lisääKaikki työnantajan käytettävissä oleva aika on luettava työajaksi työnteon ajasta ja paikasta riippumatta.Harvaa lakia rikotaan yhtä räikeästi kuin työaikalakia. Ylitöitä tekevistä ylemmistä toimihenkilöistä kolmannes ei saa ylitöistä korvausta lainkaan, ja vain 23 prosentille ylityöt korvataan työaikalain mukaisesti korotettuna rahana tai vapaa-aikana. Lisäksi yli puolet joutuu matkustamaan vapaa-aikana työasioissa ilman korvausta, paljastavat Ylemmät Toimihenkilöt YTN:n tutkimukset.- Voimassa oleva työaikalaki ei sovellu hyvin asiantuntijatyöhön ja uusiin työnteon muotoihin. Laki tunnistaa sen piiriin kuuluvaksi työksi vain työn, joka tehdään työnantajan työnjohdon alaisuudessa, hänen välineillään ja tiloissaan, summaa YTN:n pääsihteeri Teemu Hankamäki.Työaikalakia ollaan parhaillaan uudistamassa. Työryhmän on tarkoitus saada ehdotuksensa valmiiksi kesäkuun loppuun mennessä, minkä jälkeen se menee lakivalmisteluun. Hankamäki korostaa, että laki on saatava vastaamaan 2020-luvun työelämän vaatimuksia. Työ on vapautettava ajasta ja paikasta.- Työajaksi on luettava kaikki työhön käytettävä aika, joka ollaan työnantajan käytettävissä riippumatta siitä, missä ja milloin työ tehdään.- Tämä mahdollistaa esimerkiksi etätyön lukemisen työajaksi ja matkalla tehdyn työn huomioimisen.Pitkät työajat altistavat kroonisille sairauksilleTällä hetkellä ylemmät toimihenkilöt painavat pitkää päivää. Vuonna 2015 viikoittainen työaika venyi asematasosta riippuen 39,6-43,3 tuntiin, mikä on 2,1-5,8 tuntia enemmän kuin yleisesti sovellettava 37,5 tunnin viikkotyöaika. "Ei työaika mitään kerro, vaan saavutetut tulokset", kuuluu monesti kuultu väite. Tuloksia ei kuitenkaan saada aikaan ilman työhön käytettyä aikaa. Ja sillä, kuinka paljon työtä tehdään, on paljonkin merkitystä - etenkin kun työelämässä tulee jaksaa vielä kymmeniä vuosia eteenpäin.- On runsaasti vakuuttavaa tutkimusnäyttöä siitä, että pitkät työajat ovat riskitekijöitä kroonisille sairauksille, haitallisille elintavoille ja kognitiiviselle toimintakyvylle, kiteyttää vanhempi tutkija Annina Ropponen Työterveyslaitokselta.Sepelvaltimotaudin, aivohalvauksen ja unihäiriöiden riskit kasvavat jo, kun töitä tehdään säännöllisesti yli 40 tuntia viikossa. Esimerkiksi aivohalvauksen riski nousi 41-48 tuntia työskentelevillä 10 prosenttia ja 49-54 tuntia työskentelevillä 27 prosenttia, selviää vuonna 2015 tehdystä yli 600 000 henkilöä kattavasta Työterveyslaitoksen tutkimuksesta.- Työajat vaikuttavat vireyden ja unen kautta meidän toimintakykyyn työssä eli työsuoritukseen, kertoo tutkimusprofessori Mikko Härmä Työterveyslaitokselta. Kun uni ja palautuminen työstä eivät ole riittävät, kyky keskittyä, uuden oppiminen ja itseohjautuvuus heikkenevät.Työajanseuranta on retuperälläRopposen mukaan tutkimukset myös osoittavat, että ennen kaikkea työstä irrottautuminen vapaa-ajalla parantaa hyvinvointia ja työssä suoriutumista.Työntekijöiden jaksamisesta on kuitenkin mahdotonta huolehtia ellei työaikoja seurata säännöllisesti. Tällä hetkellä työajanseuranta on työpaikoilla retuperällä. Akavan vuonna 2015 julkaiseman selvityksen mukaan yli kolmanneksella ylemmistä toimihenkilöistä työaikaa ei seurata lainkaan.- Nykyteknologian avulla työajan seuraaminen ei ole vaikeaa tai kallista. Jos työnantaja laiminlyö työaikakirjanpidon, pitää luottaa työntekijän itsensä pitämään kirjanpitoon, Hankamäki sanoo.Työaikapankit ovat hyvä apuväline kuormituksesta palautumiseen ruuhkahuippujen jälkeen. Työaikapankkiin talletetaan tehtyä työaikaa ja sieltä nostetaan vastikkeeksi palkallista vapaata.Hankamäen mielestä työaikapankkien käyttöönottamisesta ja pankkijärjestelmän peruspiirteistä tulisi säätää laissa.- On tärkeää, että vain työehtosopimusten sopijaosapuolet voivat sopia lain säädöksistä toisin. Tällöin turvataan osapuolten välinen tasapuolinen sopiminen. YTN:n teesit työaikalakiuudistukseen Myös asiantuntijat tarvitsevat työaikalain. YTN:n Työ aikaan -kampanja herättää keskustelua työajan seurannan tärkeydestä. Lue lisää kampanjasta.Työaikasuojelu ja työajanseuranta koskevat kaikkia asiantuntijoita.Kaikki työ- ja virkasuhteessa olevat ovat saman lain piirissä.Työajaksi luetaan kaikki työnantajan käytettävissä oleva työhön kuluva aika työnteon ajasta ja paikasta riippumatta.Matkustamiseen käytettyä aikaa ei lueta vuorokautiseksi lepoajaksi tai viikoittaiseen vapaa-aikaan.Työntekijät kantavat entistä suuremman vastuun työajastaan ja sen sijoittelusta. Työnantajat taas huolehtivat työajan joustavasta seurannasta.Vain valtakunnalliset työehtosopimusten sopijaosapuolet voivat sopia toisin kuin työaikalaissa on säädettyYlemmän toimihenkilön työpäiväVuonna 2015 viikoittainen työaika venyi asematasosta riippuen 39,6-43,3 tuntiin, mikä on 2,1-5,8 tuntia enemmän kuin yleisesti sovellettava 37,5 tunnin viikkotyöaika. Ylityö korvataan työaikalain mukaisesti keskimäärin 23 prosentille ylemmistä toimihenkilöistä. Noin 30 prosenttia ylitöitä tekevistä ylemmistä toimihenkilöistä ei saa luettua ylityötä edukseen millään tavalla.Vapaa-aikana matkustamista ei korvata 55 prosentille ylemmistä toimihenkilöistä.64 prosenttia ylemmistä toimihenkilöistä teki etätyötä vuonna 2016.Lähes 40 prosenttia ylemmistä toimihenkilöistä tekee töitä vapaa-ajallaan vähintään kuukausittain.Lähde: YTN Data 2014/2015 ja TEMin Työolobarometri 2016
... Sulje17.03.2017 YTN: Suomen työmarkkinoiden jäykkyyttä liioitellaanJulkisessa keskustelussa syy Suomen talouskasvun hitaudesta vieritetään usein ammattiliitoille ja niiden aikaan saamalle ... Lue lisääJulkisessa keskustelussa syy Suomen talouskasvun hitaudesta vieritetään usein ammattiliitoille ja niiden aikaan saamalle työmarkkinoiden joustamattomuudelle. Todellisuudessa Suomen työmarkkinat kestävät hyvin vertailun ja ovat monella mittarilla jopa joustavammat kuin muissa Pohjoismaissa tai etenkin Saksassa.- Esimerkiksi työntekijöiden irtisanomisen väitetään olevan vaikeaa, yleissitovuuden rajoittavan perusoikeuksia ja työehtosopimusten estävän paikallista sopimista, luettelee YTN:n puheenjohtaja Heikki Kauppi. - Tosiasiassa Suomessa irtisanominen on helpompaa kuin joustavuuden mallimaana pidetyssä Tanskassa, Kauppi huomauttaa.Tämä ilmenee OECD:n laatiman mittarin avulla, jolla arvioidaan irtisanomisen vaikeutta eri jäsenmaissa. Sen mukaan työntekijän irtisanominen on Ruotsissa vaikeampaa kuin Tanskassa ja kehittyneistä teollisuusmaista vaikeinta irtisanominen on Saksassa. Mittari tarkastelee yksilöllistä ja kollektiivista irtisanomista myös erikseen.- Erityisen helppoa Suomessa on sen mukaan tuotannollis-taloudellisin perustein tapahtuva irtisanominen, joka on jopa Yhdysvalloissa ja Iso-Britanniassa vaikeampaa kuin meillä, muistuttaa Kauppi. - Määräaikaisten työsuhteiden sääntely on keskimäärin Suomessa kevyempää kuin muissa OECD maissa ja joustavien työaikajärjestelyjen määrässä olemme Euroopan johtava maa, Kauppi jatkaa.Paikallisen sopimisen esteetkin ovat monisyiset. YTN on esittänyt paikallista sopimista edistäviä työehtosopimuksia esimerkiksi metsäteollisuudessa ja kaupan alalla, mutta ne eivät ole työantajaliittoja kiinnostaneet.- YTN:n solmimat työehtosopimukset eivät estä paikallista sopimista. Niiden puitteissa voidaan esimerkiksi sopia paikallisesti työaikajärjestelyistä hyvin laajoissa rajoissa, sanoo Kauppi. - Kokemuksemme mukaan paikallisen sopimisen esteenä onkin yleensä se, että puuttuu tahto, taito tai tarve. Niitä ei ole lainsäädännöllä mahdollista muuttaa, Kauppi summaa.Kauppi puhuu aiheesta tänään kello 14.30 YTN Summitissa Helsingissä, jossa on koolla noin 250 YTN:n luottamusmiestä ja työsuojeluvaltuutettua. Seminaarin teemana on "vuorovaikutus - asiantuntijan avaintaito", josta alustavat mm. Saku Tuominen, Outi Mäenpää ja Pekka Haavisto. Tapahtumaa voi seurata verkosta kello 9.45 alkaen osoitteessa https://www.youtube.com/watch?v=fXy3lr0UsgQ.Lisätiedot:Heikki Kauppi, puheenjohtajap. 040 504 1585Twitter: @HekaKauppi
... Sulje17.03.2017 YTN:n työaikakampanja käynnistyy tänäänUutta työaikalakia valmistellaan parhaillaan. Työaikalakikampanjallamme haluamme nostaa keskusteluun asiantuntijatyön er ... Lue lisääUutta työaikalakia valmistellaan parhaillaan. Työaikalakikampanjallamme haluamme nostaa keskusteluun asiantuntijatyön erityispiirteet lain uudistamisessa.Nykyinen työaikalaki on vuodelta 1996, eikä se tunnista työpaikan ulkopuolella tehtyä työtä. Asiantuntijat työskentelevät usein perinteisten toimistoaikojen ulkopuolella ja matkustavat työasioissa iltaisin sekä viikonloppuisin. Ainoastaan 23 prosenttia YTN:n jäsenistä saa näistä työaikalain mukaisen korvauksen.Haluamme työaikalain, jossaKaikki työ -ja virkasuhteessa olevat ovat saman lain piirissä Työaikasuojelu ja työajanseuranta toteutuu myos asiantuntijatyössä,Työajaksi luetaan kaikki työhön kuluva aika, jolloin ollaan työnantajan käytettavissä - riippumatta siitä, missä ja milloin työ tehdäänPalautuminen ja lepoajat turvattava: työasioissa matkustaminen ei ole vapaa-aikaaTyöaikapankin perusteet kirjattava lakiinTyöajan korvattavuus taattava kaikissa työaikajärjestelmissä; liukuva työaika ei saa enaa kadota leikkurien takiaTyöntekijat kantavat entistä suuremman vastuun työajastaan ja sen sijoittelusta, työnantajat puolestaan huolehtivat työajan joustavasta seurannastaTasapuolisen neuvotteluaseman varmistamiseksi laista voidaan poiketa ainoastaan työehtosopimukseen perustuen Kampanjasivumme löydät osoitteesta tyoaikaan.fi!... Sulje10.03.2017 YTN: Kaupan liitto kieltäytyy neuvottelemastaYTN esitti helmikuussa työnantajaliitolle neuvotteluja alan ylempien toimihenkilöiden oman hyvinvointia ja tuottavuutta ... Lue lisääYTN esitti helmikuussa työnantajaliitolle neuvotteluja alan ylempien toimihenkilöiden oman hyvinvointia ja tuottavuutta edistävän sopimuksen aikaansaamiseksi. Tänään Kaupan liitto vastasi kieltävästi esitykseen. - Olemme todella pettyneitä työnantajaliiton negatiiviseen suhtautumiseen, sanoo kaupan projektin vetäjä Ville-Veikko Rantamaula. Kaupan liitto esitti neuvottelujen sijaan yhteistyötä alan ylempien toimihenkilöiden työn kehittämiseksi.- Tavoittelemme edelleenkin omaa sopimusta, puheenjohtaja Heikki Kauppi toteaa. - Tällainen työryhmätyöskentely ei ole meille ollenkaan riittävä tapa parantaa ylempien toimihenkilöiden työehtoja, jatkaa Kauppi.Jatkossa alalla työskentelevien noin 30 000 ylemmän toimihenkilön turvana ei ole enää edes keskusjärjestösopimuksia, jotka Elinkeinoelämän keskusliitto EK irtisanoin taannoin. - Tämä sinetöi aiemmat arviomme siitä, ettei näin keskeinen henkilöstöryhmä ole työantajalle minkään arvoinen, Rantamaula kiteyttää.Heikki Kauppi, puheenjohtaja, YTNp. 040 504 1585Ville-Veikko Rantamaula, YTN kaupan projektin vetäjäp. 040 832 6682 ... Sulje09.03.2017 Asiantuntijatyön oltava jatkossakin työaikalain piirissäTyöaikalain uudistamisen valmistelu on parhaillaan käynnissä. Ylemmät Toimihenkilöt YTN edellyttää, että uudistuksessa h ... Lue lisääTyöaikalain uudistamisen valmistelu on parhaillaan käynnissä. Ylemmät Toimihenkilöt YTN edellyttää, että uudistuksessa huomioidaan asiantuntijatyön erityispiirteet ja että asiantuntijatyö kuuluu jatkossakin työaikalain piiriin. Lain uudistaminen on tarpeen, sillä nykyinen työaikalaki soveltuu huonosti asiantuntijatyöhön.- Nykyisellään muualla kuin työpaikalla tehty työ jää huomioitta, mikä johtaa ylisuuriin työmääriin sekä palkattomaan työhön, sanoo puheenjohtaja Heikki Kauppi. - Varovaisenkin arvion mukaan ylemmät toimihenkilöt tekevät vuositasolla noin 900 miljoonan euron edestä palkatonta työtä, kun työpaikan ulkopuolella tehtyä työtä ei tunnisteta, Kauppi huomauttaa.Työajaksi on luettava kaikki se aika, jolloin ollaan työantajan käytettävissä riippumatta siitä, missä ja milloin työtä tehdään. Uuden työaikalain on oltava kaikille tasapuolinen, joka mahdollistaa työntekijöille samat oikeudet. Työaikapankkien käyttöönotosta ja järjestelmän peruspiirteistä on säädettävä laissa. Lain soveltamisalueen on oltava laaja ja säädöksistä voidaan poiketa ainoastaan työehtosopimuksiin perustuen.- Olennaisinta lain uudistamisessa on, että kaikilla on oikeus työaikaan, toteaa Kauppi. - Ylemmät toimihenkilöt toimivat vaativissa työtehtävissä ja siksi myös heidän jaksamisestaan on huolehdittava. Jo yksin työsuojelullisesta näkökulmasta asiantuntijoillekin on turvattava riittävä palautuminen sekä lepoajat, Kauppi summaa.Lisätiedot:Heikki Kauppi, puheenjohtajap. 040 504 1585Twitter: @HekaKauppi
... Sulje09.03.2017 YTN Summit myös verkkolähetyksenäJos et pääse paikalle YTN Summitiin, seuraa seminaaria verkossa. Linkki suoraan lähetykseen: https://www.youtu ... Lue lisääJos et pääse paikalle YTN Summitiin, seuraa seminaaria verkossa. Linkki suoraan lähetykseen: https://www.youtube.com/watch?v=fXy3lr0UsgQ... Sulje09.03.2017 YTN esittää EK:n liitoille neuvotteluja keskusjärjestösopimuksien korvaamisestaElinkeinoelämän
keskusliitto EK irtisanoi helmikuussa niin sanotut keskusjärjestösopimukset, minkä myötä sopiminen sii ... Lue lisääElinkeinoelämän
keskusliitto EK irtisanoi helmikuussa niin sanotut keskusjärjestösopimukset, minkä myötä sopiminen siirtyy liittotasolle. YTN esitti 7.3. EK:n liitoille neuvotteluja kevään aikana, joissa alakohtaisiin työehtosopimuksiin tehdään tarvittavat muutokset. Niin sanottujen sopimuksettomien toimialojen osalta YTN esittää laadittavaksi
omia sopimuksia, jotka sisällöllisesti vastaavat irtisanottuja sopimuksia. - EK on luonnehtinut sopimusten irtisanomisia lähinnä teknisluonteisiksi ja näin ollen näiden neuvottelujen ei pitäisi
olla myöskään työantajaliitoille ongelma, sanoo puheenjohtaja Heikki Kauppi.- Haluamme hoitaa tämän asian kuntoon ennen syksyn neuvottelukierrosta, jotta sinne ei kasaudu lisäpaineita. Jatko riippuu työnantajasta, Kauppi
jatkaa.Lisätiedot:Heikki Kauppi, puheenjohtajap. 040 504 1585Twitter: @HekaKauppi... SuljeAjankohtaisten arkisto
< Maaliskuu 2017 >